b'\n_START_ARTICLE_\nSarah West\n_START_PARAGRAPH_\nSarah West (f\xc3\xb8dt Sarah Westen Rasmussen) er en dansk sanger og sangskriver. Hun sang sammen Martin Brygmann titelsangen til TV 2\'s julekalenderserie Jul i Valhal i 2005. I 2008 blev hun ansat som sangskriver i Good Songs og har siden skrevet sange for bl.a. Nik & Jay, Johnny Deluxe, Lis S\xc3\xb8rensen og Shzirley. Singlen "Mest ondt" sunget af Burhan G og Medina har hun skrevet i samarbejde med Burhan G. Hun hj\xc3\xa6lper ogs\xc3\xa5 Xander p\xc3\xa5 hans nummer Et Andet Sted, som er med p\xc3\xa5 albummet Over skyer, under vand. Sarah West arbejder ogs\xc3\xa5 sammen med Ankerstjerne p\xc3\xa5 hans nye album i 2011, i sangen Alle mine t\xc3\xa5rer. Sarah er med p\xc3\xa5 Clemens single i 2012 "Ingen kender dagen" . Sarah West har ogs\xc3\xa5 skrevet titelsange til DR\'s MGP, Isa Stepz, filmen Bora Bora og skrevet duetten "Aldrig" til filmen Anja og Viktor 4._NEWLINE_Sarah West udgave sin f\xc3\xb8rste solo-EP "Like The Sunrise" i 2011 og turnerede derefter med Burhan G og som opvarming for Rasmus Seebach. Hun blev i 2013 signet til Randy Jackson (American Idol) og flyttede i 2014 til Los Angeles hvor hun nu arbejder sig frem i den amerikanske musik branche._NEWLINE_Hun har siden skrevet og sunget duetten og titel sangen \xe2\x80\x9cMe4u\xe2\x80\x9d med \xe2\x80\x9dcheerleader\xe2\x80\x9d sangeren OMI og udgav sin egen single \xe2\x80\x9cClosure\xe2\x80\x9d i 2018._NEWLINE_Sarah West arbejder i \xc3\xb8jeblikket p\xc3\xa5 sin f\xc3\xb8rste amerikanske soloudgivelse'